Author: jureckovak
Last saved by: mbobovnik
Company: mhsr

Príloha č.1

Doložka vybraných vplyvov

A.1. Názov materiálu: Návrh na uzavretie Zmluvy medzi vládou Slovenskej republiky a vládou Kenskej republiky o  podpore a vzájomnej ochrane investícií
        Termín začatia a ukončenia PPK: 23.12.2010 – 31.12.2010

A.2. Vplyvy:

| Pozitívne^* | Žiadne^* | Negatívne^*
1. Vplyvy na rozpočet verejnej správy | | X |
2. Vplyvy na podnikateľské prostredie – dochádza k zvýšeniu regulačného zaťaženia? | X | |

3, Sociálne vplyvy 
– vplyvy  na hospodárenie obyvateľstva,
-sociálnu exklúziu,
-  rovnosť príležitostí a rodovú rovnosť a vplyvy na zamestnanosť

X

4. Vplyvy na životné prostredie | | X |
5. Vplyvy na informatizáciu spoločnosti | | X |
* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

A.3. Poznámky

K bodu 3. Sociálne vplyvy

V závislosti od oblastí a rozsahu podnikania prípadných zahraničných investorov na území Slovenskej republiky sa predpokladá, že tento návrh bude mať pozitívny vplyv na sociálnu oblasť vo forme tvorby a udržania nových pracovných miest.

A.4. Alternatívne riešenia

A.5. Stanovisko gestorov 
 
MF SR - Sekcia informatizácie spoločnosti  nemá pripomienky k doložke vybraných vplyvov z hľadiska vplyvov na informatizáciu spoločnosti.

MF SR – Sekcia rozpočtovej politiky ako gestor posudzovania návrhu za oblasť vplyvov na rozpočet verejnej správy a zamestnanosť vo verejnej správe nemá k predloženej doložke pripomienky. 

MPSVR SR - Vzhľadom na to, že uzavretie zmluvy samotnej ešte nepodmieňuje vznik nových pracovných miest, navrhujeme v doložke vybraných vplyvov označiť vplyv predloženého návrhu v sociálnej oblasti za žiadny. V závislosti od oblasti podnikania prípadných zahraničných investorov však návrh môže mať pozitívny vplyv na sociálnu oblasť, na čo je možné upozorniť v doložke vybraných vplyvov v časti A.3 Poznámky. Nebude teda nutné vypracovávať analýzu sociálnych vplyvov a všetky informácie v nej uvedené navrhujeme uvádzať tejto časti.
MH SR - K materiálu: „Návrh na uzavretie Zmluvy medzi vládou Slovenskej republiky a vládou Kenskej republiky o  podpore a vzájomnej ochrane investícií“ nemáme pripomienky a súhlasíme s doložkou.
MŽP SR – Nemá k návrhu pripomienky.

Vplyvy na podnikateľské prostredie

Vplyvy na podnikateľské prostredie
3.1. Ktoré podnikateľské subjekty budú predkladaným návrhom ovplyvnené a aký je ich počet? | Zahraničné investície ovplyvnia kladne rozvoj podnikateľskej sféry, pretože zahraniční investori podnikajúci na území Slovenskej republiky budú potrebovať dodávateľov na tovary a služby, ktoré budú potrebné pre rozvoj  a zhodnocovanie ich vlastných investícií na území Slovenskej republiky.
3.2. Aký je predpokladaný charakter a rozsah nákladov a prínosov? | Pozri 3.1.
3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Predmetná zmluva nevyžaduje žiadne dodatočné administratívne náklady.
3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) | Dohody o podpore a vzájomnej ochrane investícií zvyšujú mieru ochrany zahraničných investícií, a teda aj právnu istotu podnikateľských subjektov na slovenskom trhu.
3.5. Aké sú predpokladané spoločensko-ekonomické dôsledky pripravovaných regulácií? | Pozri 3.1.